CELEX: 32021R0251
Language: lv
Date: 2021-02-18 00:00:00
Title: Padomes Regula (KĀDP) 2021/251 (2021. gada 18. februāris), ar ko groza Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē

19.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 58/9
               
            
         PADOMES REGULA (KĀDP) 2021/251
         (2021. gada 18. februāris),
         ar ko groza Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu (KĀDP) 2021/258 (2021. gada 18. februāris), ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (EK) Nr. 314/2004 (2) tiek īstenoti vairāki pasākumi, kas ir paredzēti Padomes Lēmumā 2011/101/KĀDP (3), tostarp sarakstā iekļautu personu un vienību līdzekļu un saimniecisko resursu iesaldēšana saistībā ar situāciju Zimbabvē.
                  
               
                     (2)
                  
                  
                     Padome 2021. gada 18. februārī pieņēma Lēmumu (KĀDP) 2021/258, ar ko svītro vienu personu un groza ierakstus attiecībā uz divām personām to personu un vienību sarakstā, kurām piemēro ierobežojošus pasākumus, kā izklāstīts attiecīgi Lēmuma (KĀDP) 2011/101/KĀDP I un II pielikumā.
                  
               
                     (3)
                  
                  
                     2021. gada 17. februārī ar Komisijas Īstenošanas regulu (ES) 2021/253 (4) tika attiecīgi grozīts Regulas (EK) Nr. 314/2004 III pielikums. Lai personu varētu svītrot no to personu un vienību saraksta, kurām piemēro ierobežojošus pasākumus, persona ir jāsvītro arī no Regulas (EK) Nr. 314/2004 IV pielikuma, kurā uzskaitītas personas un vienības, attiecībā uz kurām ierobežojošie pasākumi apturēti saskaņā ar minētās regulas 6. panta 4. punktu.
                  
               
                     (4)
                  
                  
                     Attiecīgi būtu jāgroza Regulas (EK) Nr. 314/2004 IV pielikums,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 314/2004 IV pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 18. februārī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Skatīt šā Oficiālā Vēstneša 51. lpp.
         
            (2)  Padomes Regula (EK) Nr. 314/2004 (2004. gada 19. februāris) par dažiem ierobežojošiem pasākumiem attiecībā uz Zimbabvi (OV L 55, 24.2.2004., 1. lpp.).
         
            (3)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
         
            (4)  Skatīt šā Oficiālā Vēstneša 15. lpp.
      
      
         
            PIELIKUMS
            Regulas (EK) Nr. 314/2004 IV pielikumā svītro šādu ierakstu:
            
                        “4.
                     
                     
                        
                           Shiri, Perence (jeb Bigboy) Samson Chikerema”.